CELEX: 31989R0548
Language: hr
Date: 1989-02-28 00:00:00
Title: Uredba Komisije (EEZ) br. 548/89 od 28. veljače 1989. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               10
            
         31989R0548
   
               L 060/31
            
            
               SLUŽBENI LIST EUROPSKE UNIJE
            
            
               28.02.1989.
            
         
      UREDBA KOMISIJE (EEZ) br. 548/89
   od 28. veljače 1989.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 20/89 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga iz stupca 3;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. veljače 1989.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 4, 6.1.1989., str. 19.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Lagana, široka, pletena odjeća (100 % pamuk) namijenjena za pokrivanje gornjeg dijela tijela koja seže do sredine bedra. Ima okrugli široki vratni izrez s kratkim širokim rukavima, te je na donjem dijelu zarubljena. Na krajeve rukava prišivena je pletena rebrasta vrpca. Odjeća također ima vrpcu za zavezivanje koja je prišivena u lijevi šav na struku. (Vidjeti fotografiju br. 400).
                           
                     
            
               6104 42 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6104 i 6104 42 00.
               Proizvod se ne može razvrstati kao spavaćica budući da se predmetna odjeća ne može jasno identificirati kao odjeća namijenjena isključivo za spavanje.
            
         
               
                           2.
                        
                        
                           Lagana, široka, pletena odjeća (65 % poliester, 35 % pamuk) namijenjena za pokrivanje gornjeg dijela tijela koja seže do sredine bedra. Ima okrugli široki vratni izrez i vrlo kratke široke rukave, te je na donjem dijelu zarubljena. Oko vratnog izreza i oko krajeva rukava prišivena je pletena vrpca. Također ima vrpcu za zavezivanje i petlje prišivene u bočne šavove na struku, kroz koje se provlači vrpca za zavezivanje. (Vidjeti fotografiju br. 401).
                           
                     
            
               6104 43 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6104 i 6104 43 00.
               Proizvod se ne može razvrstati kao spavaćica budući da se predmetna odjeća ne može jasno identificirati kao odjeća namijenjena isključivo za spavanje.
            
         
               
                           3.
                        
                        
                           Lagana, široka, pletena odjeća od 100 % sintetičnih vlakana, namijenjena za pokrivanje gornjeg dijela tijela koja seže do sredine bedra. Ima okrugli široki vratni izrez i vrlo kratke široke rukave, te je na donjem dijelu zarubljena. Ima također pletene vrpce našivene oko vratnog izreza i na krajeve rukava. Odjeća također ima pletenu vrpcu za zavezivanje koja je prišivena na lijevi šav u struku. (Vidjeti fotografiju br. 405.).
                           
                     
            
               6104 43 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6104 i 6104 43 00.
               Proizvod se ne može razvrstati kao spavaćica budući da se predmetna odjeća ne može jasno identificirati kao odjeća namijenjena isključivo za spavanje.